ฉันอายุ17จะ18ปีแล้วค่ะ แต่ยังไม่เป็นประจำเดือนเลยค่ะ ทุกอย่างในร่างกายก็ปกติแข็งแรงดี มีหน้าอกมีขนชอบผู้ชาย ตอนนี้จะจบ ม.6แล้วค่ะ ยังไม่เคยไปหาค่ะแล้วปีหน้าจะแต่งงานแต่กลัวไม่มีลูก มีอะไรกลับแฟนแล้ว ทุกอย่างก็ปกติค่ะ แต่.งง?. ว่าทำไมไม่เป็นประจำเดือน ตอนนี้แม่ซื้อยาปรับฮอร์โมนของแอมเวย์ให้กินอยู่แต่พึ่งจะกิน คืออยากรู้ว่าทำไมไม่เป็นประจำเดือนสักที
สวัสดีค่ะ sumalee,หากอายุ 17-18 ปีแล้ว ยังไม่เคยมีประจำเดือนเลย ถือว่ามีภาวะขาดประจำเดือนปฐมภูมิ (primary amenorrhea) ซึ่งสาเหตุอาจเกิดได้จาก1. ภาวะเยื่อพรหมจารีไม่ขาด ถือเป็นความผิดปกติมาแต่กำเนิดที่เยื่อพรหมจารีไม่ขาดเป็นรูหรือเป็นช่องเปิดสู่ภายนอก เมื่อเข้าสู่วัยที่ควรมีประจำเดือน จะทำให้มีอาการปวดท้องน้อยทุกเดือน แต่ไม่มีประจำเดือนออกมาให้เห็น ส่วนการพัฒนาทางเพศด้านอื่นๆ เช่น การมีเต้านม มีขนหัวหน่าว สะโพกผาย เป็นต้น จะพัฒนาตามวัยปกติ2. มีการพัฒนาที่ผิดปกติของเนื้อเยื่อที่จะเจริญไปเป็นมดลูก (Mullerian agenesis) ทำให้ไม่มีมดลูกและช่องคลอดเกิดขึ้น แต่ยังมีรังไข่เป็นปกติ ทำให้การพัฒนาทางเพศด้านอื่นๆ ยังเป็นปกติ3. มีเนื้องอกของต่อมใต้สมอง ซึ่งมีหน้าที่สร้างฮอร์โมนเพื่อการมีประจำเดือน จึงส่งผลให้ไม่มีประจำเดือน ส่วนการพัฒนาทางเพศด้านอื่นๆ ยังเป็นปกติ4. รังไข่ไม่พัฒนา หรือ รังไข่หยุดทำงานก่อนเวลาอันควร โดยหากเกิดก่อนวัยที่จะมีประจำเดือน ก็ไม่มีประจำเดือนเลย และไม่มีการพัฒนาทางเพศด้านอื่นๆ เช่น ไม่มีเต้านมที่ขยายขึ้น ไม่มีขนหัวหน่าว สะโพกไม่ขยาย เป็นต้น5. มี โครโมโซมเป็นเพศชาย (XY) และมีต่อมเพศซึ่งเป็นของเพศชายคอยสร้างฮอร์โมน แต่เนื้อเยื่อต่างๆ ของร่างกายไม่มีการตอบสนองต่อฮอร์โมนเพศชาย จึงทำให้ลักษณะภายนอกเป็นผู้หญิง เรียกว่า tesicular ferminizationหากยังคงไม่มีประจำเดือนมา แนะนำว่าต้องไปพบแพทย์เพื่อตรวจหาสาเหตุค่ะ เพราะบางสาเหตุก็จะทำให้ไม่สามารถมีลูกได้ค่ะ